CELEX: 52008PC0444
Language: sl
Date: 2008-07-09
Title: Predlog uredba Sveta o spremembi Uredbe (ES) št. 639/2004 o upravljanju ribiških flot, registriranih v najbolj oddaljenih regijah Skupnosti

Pomembno pravno obvestilo

|

52008PC0444

Predlog uredba Sveta o spremembi Uredbe (ES) št. 639/2004 o upravljanju ribiških flot, registriranih v najbolj oddaljenih regijah Skupnosti  /* COM/2008/0444 konč. - CNS 2008/0138 */  

	[pic] | KOMISIJA EVROPSKIH SKUPNOSTI |Bruselj, 9.7.2008COM(2008) 444 konč.2008/0138 (CNS)PredlogUREDBA SVETAo spremembi Uredbe (ES) št. 639/2004 o upravljanju ribiških flot, registriranih v najbolj oddaljenih regijah Skupnosti(predložila Komisija)OBRAZLOŽITVENI MEMORANDUM1) OZADJE PREDLOGA-  Razlogi za predlog in njegovi ciljiUredba (ES) št. 639/2004 z dne 30. marca 2004 o upravljanju ribiških flot, registriranih v najbolj oddaljenih regijah Skupnosti določa odstopanji od sistema vstopa/izstopa, predvidenega v členu 13 Uredbe (ES) št. 2371/2002 o ohranjevanju in trajnostnem izkoriščanju ribolovnih virov v okviru skupne ribiške politike, in od uporabe javnih sredstev za posodobitev ali obnovo ribiških plovil iz Uredbe (ES) št. 2792/1999 z dne 17. decembra 1999 o določitvi podrobnih pravil in sporazumov glede strukturne pomoči Skupnosti v ribiškem sektorju. Rok za takšna odstopanja je bil podaljšan za eno leto po letu, ko je Svet 19. junija 2006 sklenil politični sporazum o Evropskem skladu za ribištvo. Vendar zaradi tega, ker je Komisija pozno sprejela pravni instrument, ki zadevnim državam članicam omogoča dodelitev državne pomoči, ter zaradi omejenih zmogljivosti ladjedelnic ni bilo mogoče spoštovati roka 31. decembra 2008, ki ga določa Uredba (ES) št. 639/2004, do katerega naj bi ribiška plovila, ki prejemajo nacionalno državno pomoč za obnovo, vstopila v floto.Namen tega predloga je podaljšati ta rok za eno leto, kar bi omogočilo zadevnim državam članicam, da v celoti koristijo sporazum iz leta 2006.-  120 Splošni okvirPosebna ureditev za upravljanje flot v najbolj oddaljenih regijah je posledica strukturnih, socialnih in gospodarskih razmer v teh regijah v okviru Skupnosti. Upoštevanje posebnih značilnosti najbolj oddaljenih regij je določeno v členu 299(2) Pogodbe.-  Obstoječe določbe na področju, na katero se nanaša predlogUpravljanje ribiških flot v najbolj oddaljenih regijah Skupnosti urejata Uredba Sveta (ES) št. 639/2004 z dne 30. marca 2004 in Uredba Komisije (ES) št. 2104/2004 z dne 9. decembra 2004 o določitvi podrobnih pravil za izvajanje Uredbe (ES) št. 639/2004.-  Usklajenost z drugimi politikami in cilji UnijeSe ne uporablja.2) POSVETOVANJE Z ZAINTERESIRANIMI STRANMI IN OCENA UčINKA-  Posvetovanje z zainteresiranimi stranmiSlužbe Komisije so bile o težavi obveščene z izmenjavo pisem z zadevnimi državami članicami.212-  Zbiranje in uporaba izvedenskih mnenjZunanje izvedensko mnenje ni bilo potrebno.-  Ocena učinkaGlede na zelo omejen obseg tega predloga, ocena učinka ni potrebna.3) PRAVNI ELEMENTI PREDLOGA-  Povzetek predlaganih ukrepovPodaljšanje roka za vstop v floto z dodatno ribolovno zmogljivostjo, ki se zahteva za obnovo ali posodobitev ribiških plovil z državno pomočjo. 310-  Pravna podlagaČlen 37 in člen 299(2) Pogodbe.-  Načelo subsidiarnostiPredlog se nanaša na področje, ki je v izključni pristojnosti Skupnosti. Načelo subsidiarnosti se zato ne uporablja.-  Načelo sorazmernostiPredlog je v skladu z načelom sorazmernosti iz naslednjih razlogov:Se ne uporablja.-  Izbira instrumentovPredlagani instrument: uredba, ki spreminja obstoječo uredbo.Drugi instrumenti ne bi bili primerni zaradi naslednjih razlogov:Se ne uporablja.4) PRORAčUNSKE POSLEDICEPredlog ne vpliva na proračun Skupnosti.2008/0138 (CNS)PredlogUREDBA SVETAo spremembi Uredbe (ES) št. 639/2004 o upravljanju ribiških flot, registriranih v najbolj oddaljenih regijah SkupnostiSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 37 ter člena 299(2) Pogodbe,ob upoštevanju predloga Komisije[1],ob upoštevanju mnenja Evropskega parlamenta[2],ob upoštevanju naslednjega:(1) Uredba Sveta (ES) št. 639/2004 z dne 30. marca 2004 o upravljanju ribiških flot, registriranih v najbolj oddaljenih regijah Skupnosti[3], omogoča odstopanja od člena 13 Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike[4]. Navedeni člen določa splošni sistem za upravljanje vstopa v ladjevje in izstopa iz ladjevja.(2) Člen 2(5) Uredbe (ES) št. 639/2004 določa obdobje veljavnosti odstopanja od sistema vstopa/izstopa za ribiška plovila, posodobljena z državno pomočjo. To obdobje je bilo prvotno določeno na 31. december 2007 in kasneje po političnem sporazumu o Evropskem skladu za ribištvo, sklenjenem v Svetu 19. junija 2006, podaljšano do 31. decembra 2008.(3) Akt Komisije, ki zadevnim državam članicam omogoča dodelitev državne pomoči[5], je bil sprejet pozneje, kot je bilo predvideno. Ob upoštevanju dejstva, da imajo zainteresirane ladjedelnice omejene zmogljivosti, postane celotna izvedba političnega sporazuma, sklenjenega v Svetu 19. junija 2006, nemogoča, če se spoštuje rok 31. december 2008.(4) Zato je primerno, da se rok za odstopanje, določen v členu 2(5) Uredbe (ES) št. 639/2004, podaljša še za eno leto.(5) Uredbo (ES) št. 639/2004 je treba ustrezno spremeniti –SPREJEL NASLEDNJO UREDBO:Člen 1V členu 2(5) Uredbe (ES) št. 639/2004 se „31. decembra 2008“ nadomesti z „31. decembra 2009“.Člen 2Ta uredba začne veljati dvajseti dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednik [1] UL C , , str. .[2] UL C , , str. .[3] UL L 102, 7.4.2004, str. 9. Uredba, kakor je bila nazadnje spremenjena z Uredbo (ES) št. 1646/2006 (UL L 309, 9.11.2006, str. 1).[4] UL L 358, 31.12.2002, str. 59. Uredba, kakor je bila spremenjena z Uredbo (ES) št. 865/2007 (UL L 192, 24.7.2007, str. 1).[5] Smernice za pregled državne pomoči za ribištvo in ribogojstvo (UL C 84, 3.4.2008, str. 10).